
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ _ Αρ. Φύλλου 936 

31 Οκτωβρίου 1997 


Π ΕΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέας εκτάσεως 5.600 τ.μ. στη 
θέση «Αυλοτόπι» Κοινότητος Καλάμου του Νομού 
Αττικής . 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Έγκριση τοπικού ρυμοτομικού σχεδίου στην εκτός του 
εγκεκριμένου ρυμοτομικού σχεδίου περιοχή «Ακλει- 
διού» Δήμου Μυτιλήνης (Ν. Λέσβου) για τον καθορι¬ 
σμό χώρου ανέγερσης εγκαταστάσεων Πανεπιστη¬ 
μίου Αιγαίου και καθορισμός όρων και περιορισμών 


δόμησης αυτού . 2 

Χαρακτηρισμός ως δημοτικού δρόμου, του δρόμου που 
ενώνει τον οικισμό Φοινικιά με τον οικισμό Δρακου- 
λιάρη του Δήμου Ηρακλείου. 3 


ΑΝΑΚΟΙΝΩΣΕΙΣ 

Καθορισμός τιμής μονάδας αποζημίωσης εκτάσεως 
που α π αλλοτριώθηκαν λόγω προσκύρωσης στο 


Δήμο Αμαρουσίου . 4 

Παρακστάθεσης αποζημίωσης για την απαλλοτρίωση 
εδαφικών και κτιριακών τμημάτων λόγω ρυμοτομίας 
στην Κομοτηνή . 5 


ΑΝ ΑΔΑΣΩΣΕ ΙΣ 

ΑΠΟΦΑΣΕΙΣ 

Αριθ, 08/ΔΑΣ/58 ( 1 ) 

Κήρυξη ως αναδασωτέας εκτάσεως 5.600 τ.μ. στη θέση 
«Αυλοτόπι» Κοινότητος Καλάμου του Νομού Αττικής. 

Ο ΓΕΝ. ΓΡΑΜ. ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1. Τις διατάξεις του Ν. 3200/55 «Περί Διοικητικής Απο- 
κεντρώσεως», όπως αυτές τροποποιήθηκαν μεταγενέ¬ 
στερα με το Ν.Δ. 532/70». 

2. Τις διατάξεις του Ν. 2503/1997 «Διοίκηση, οργά¬ 
νωση, στελέχωση της Περιφέρειας κ.λπ.» 


3. Τις διατάξεις της παρ. 3 του άρθρου 117 του Συντάγ¬ 
ματος της Χώρας. 

4. Τις διατάξεις του Ν. 998/79 «Περί προστασίας των 
Δασών και των Δασικών εν γένει εκτάσεων της Χώρας» κα; 
ειδικότερα: 

α) Του άρθρου 41 παρ. 1 και 

β) Του άρθρου 38 παρ. 1. 

5. Τις διαταγές του Υπουργείου Γεωργίας: 

α) 160417/1180/8.7.80 «Περί οδηγιών για τις αναδα¬ 
σωτέες εκτάσεις». 

β) 182447/3049/24.9.80. 

6. Την αριθμ. 2824/29.8.1997 πρόταση του Δασαρ¬ 
χείου Καπανδριτίου σχετικά με την κήρυξη ως αναδασω¬ 
τέας, της αναφερομένης στο θέμα εκτάσεως, αποφασί¬ 
ζουμε: 

Κηρύσσουμε αναδασωτέα ώστε να αποκλεισθεί η διά¬ 
θεσή της για άλλο προορισμό, τη δημόσια και δημόσια δια¬ 
κατεχόμενη δασική έκταση (δάσος), εμβαδού πέντε χιλιά¬ 
δων εξακοσίων (5.600) τετραγωνικών μέτρων, στη θέση 
«Αυλοτόπι» περιφέρειας Κοινότητας Καλάμου Ν. Αττικής, 
με σκοπό τη διατήρηση του χαρακτήρα του δάσους του 
οποίου η δασική βλάστηση αποτελούμενη από χ. πεύκη, 
καταστράφηκε, κατά μήνα Μάρτιο 1996, με παράνομη εκ- 
χέρσωση και στη συνέχεια με παράνομη φύτευση ελαιο- 
δένδρων. 

Τμήμα της ανωτέρω έκτασης εμβαδού τεσσάρων χιλιά¬ 
δων πεντακοσίων (4.500) τετραγωνικών μέτρων αποτελεί 
διασωθέντσ αγρό ο οποίος δεν αναγνωρίσθηκε ως ιδιω¬ 
τικό δάσος με έναν των νομίμων τρόπων, ολόκληρη δε η 
έκταση προσδιορίζεται από τα στοιχεία Α-Η-Δ-Γ-Β-Ζ-Α, 
όπως φαίνονται στο συνημμένο διάγραμμα το οποίο απο¬ 
τελεί αναπόσπαστο μέρος της αποφάσεως αυτής και έχει 
όρια: 

Ανατολικά: Με δημόσιο διακατεχόμενο δάσος και κομ¬ 
μένο δημόσιο διακατεχόμενο δάσος κηρυγμένα αναδασω¬ 
τέα με την αριθμ. 08/ΔΑΣ/218/97 απόφασή μας. 

Δυτικά: Με μη δασική έκταση. 

Βόρεια: Με μη δασική έκταση. 

Νότια: Με δημόσιο δάσος (δασωμένο αγρό). 

Η απόφαση αυτή να δημοσιευθεί στην Εφημερίδα της 
Κυβερνήαεως. 

Αγ. Παρασκευή, 6 Οκτωβρίου 1997 

Ο Γενικός Γραμματέας 
ΝΙΚΟΛΑΟΣ ΜΙΧΑΛΟΠΟΥΛΟΣ 

ΠΟ ΛΕΟΔΟΜ ΙΑ 

ΑΠΟΦΑΣΕΙΣ 

Αριθ. 30170/6292 (2) 

Έγκριση τοπικού ρυμοτομικού σχεδίου στην εκτός του 
εγκεκριμένου ρυμοτομικού σχεδίου περιοχή «Ακλει- 
διού» Δήμου Μυτιλήνης (Ν. Λέσβου) γιο τον καθορισμό 
χώρου ανέγερσης εγκαταστάσεων Πανεπιστημίου Αι¬ 
γαίου και καθορισμός όρων και περιορισμών δόμησης 
αυτού. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 26 του Ν. 1337/1983 «Επέ¬ 
κταση των πολεοδομικών σχεδίων, οικιστική ανάπτυξη και 
σχετικές ρυθμίσεις» (Α’ 33), όπως αντικαταστάθηκε με 
την παρ. 13 του άρθρου 8 του Ν. 1512/1985 «Τροποποί¬ 
ηση και συμπλήρωση πολεοδομικών διατάξεων, ρύθμιση 
συναφών θεμάτων και θεμάτων του Ταμείου Νομικών» (Α' 
4) και τροποποιήθηκε με την παρ. 1 του άρθρου 29 του Ν. 
2224/1994 «Ρύθμιση θεμάτων εργασίας, συνδικαλιστι¬ 
κών δικαιωμάτων, υγιεινής και ασφάλειας των εργαζομέ¬ 
νων και οργάνωσης Υπουργείου Εργασίας και των επο- 
πτευομένων από αυτό νομικών προσώπων και άλλες δισ¬ 
τάζεις» (Α’ 112). 

2. Τις διατάξεις του άρθρου 29Α του Ν. 1558/1985 
«Κυβέρνησης και Κυβερνητικά Όργανα» (Α’ 137), όπως 
αυτό προστέθηκε με το άρθρο 27 του Ν. 2081/1992 (Α’ 
154) και αντικαταστάθηκε με την παρ. 2α του άρθρου 1 
του Ν. 2469/1997 (Α’ 38). 

3. Τις διατάξεις των άρθρων 7, 8 και 9 του Ν. 1577/ 
1985 «Γενικός Οικοδομικός Κανονισμός» (Α’ 210), όπως 
τροποποιήθηκαν με το άρθρο 13 (παρ. 1, 2, και 3) του Ν. 
1647/1986 «Οργανισμός Κτηματολογίου και Χαρτογρα¬ 
φήσεων Ελλάδας (Ο.Κ.Χ.Ε.) και άλλες σχετικές διατάξεις» 
(Α’ 141) και με το άρθρο 1 (παρ. 3 και 4) του Ν. 1772/1988 
«Τροποποίηση διατάξεων του Ν. 1577/1985 «ΓΟΚ» και 
άλλες σχετικές διατάξεις» (Α’ 91). 

4. Το 7913/1997 υπηρεσιακό σημείωμα της Διεύθυν¬ 
σης Πολεοδομικού Σχεδιασμού. 


5. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του κρα¬ 
τικού προϋπολογισμού και του οικείου Ο.Τ.Α., αποφασί¬ 
ζουμε: 

1. Εγκρίνεται τοπικό ρυμοτομικό σχέδιο στην εκτός του 
εγκεκριμένου ρυμοτομικού σχεδίου περιοχή «Ακλειδιού» 
του Δήμου Μυτιλήνης (Ν. Λέσβου), για τον καθορισμό χώ¬ 
ρου ανέγερσης εγκαταστάσεων Πανεπιστημίου Αιγαίου, 
όπως ο χώρος φαίνεται περικλειόμενης με πράσινη 
γραμμή και με στοιχεία Α, Β, Γ, Δ,... Ω, Α στο σχετικό πρω¬ 
τότυπο διάγραμμα οε κλίμακα 1:500 που θεωρήθηκε από 
τον Προϊστάμενο της Διεύθυνσης Τοπογραφικών Εφαρ¬ 
μογών με την 30170/1997 πράξη του και που αντίτυπό 
του σε φωτοσμΐκρυνση δημοσιεύεται με τη παρούσα από¬ 
φαση. 

2. Οι όροι και περιορισμοί δόμησης του παραπάνω χώ¬ 
ρου καθορίζονται ως εξής: 

α. Μέγιστο ποσοστό κάλυψης: πενήντα τοις εκατό 
(50%) της επιφάνειας του χώρου. 

β. Συντελεστής δόμησης: ένα και δύο δέκατα (1,2). 

γ. Μέγιστο επιτρεπόμενο ύψος των ανεγερθησομένων 
κτιρίων: δώδεκα (12,00) μέτρα μετρούμενο από διαμορ¬ 
φωμένο έδαφος. 

δ. Γ ια τη χορήγηση οικοδομικής άδειας απαιτείται η 
έγκριση της αρμόδιας Επιτροπής Πολεοδομικού και Αρχι¬ 
τεκτονικού Ελέγχου. 

ε. Η μορφολογία των κτιρίων να είναι σύμφωνη με τα αρ¬ 
χιτεκτονικά πρότυπα της περιοχής. 

3. Στο τμήμα του χώρου με στοιχεία ΛΜΤΥΚ’ΚΛ απαγο¬ 
ρεύεται οποιαδήποτε δόμηση ή αλλοίωση του χαρακτήρα 
της έκτασης. 

4. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Οκτωβρίου 1997 

Ο ΥΠΟΥΡΓΟΣ 

ΚΩΣΤΑΣ ΛΑΛΙΩΤΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. ΤΠ 5067 (3) 

Χαρακτηρισμός ως δημοτικού δρόμου, του δρόμου που 

ενώνει τον οικισμό Φοινικιά με τον οικισμό Δράκου- 

λιάρη του Δήμου Ηράκλειου. 

Ο ΝΟΜΑΡΧΗΣ ΗΡΑΚΛΕΙΟΥ 
Έχοντας υπόψη: 

1. Τις διατάξεις του από 17.7.23 Ν.Δ/τος όπως τροπο¬ 
ποιήθηκαν και συμπληρώθηκαν και ειδικότερα τα άρθρα ο, 
9 και 70. 

2. Τις διατάξεις του ισχύοντος ΓΟΚ (ΦΕΚ 210 Α*). 

3. Τις διατάξεις του Α.Ν. 314/68 (ΦΕΚ 47/Α) όπως 
τροποποιήθηκαν και συμπληρώθηκαν με ίο υπ' αριθμ. 
1018/1971 Ν.Δ/γμα (ΦΕΚ 22/Α') και την παρ. 3 του άρ¬ 
θρου 34 του Ν. 1577/85 (ΦΕΚ 210 Α'). 

4. Τις διατάξεις του υπ’ αριθμ. 183/86 Π.Δ/τος (ΦΕΚ 70 
Α'). 

5. Τις διατάξεις του από 24.5.85 Π.Δ/τος (ΦΕΚ 270Δ / 
85). 

6. Τη με αριθμ. πρωτ. 5069/7.8.97 έγγραφο της Δ/νσης 
Πολ/μίας του Δημ. Ηρακλείου που αψορά το χαρακτηρι¬ 
σμό του κυριότερου δρόμου που συνδέει τον οικισμό Φοι¬ 
νικιά με τον οικισμό Δρακουλιάρη του Δήμου Ηρα¬ 
κλείου. 

7. Την με αριθμ. 105/90 γνωμοδότηση της Νομικής Δ/ 
νσης του Υπουργείου ΠΕ.ΧΩ.Δ.Ε. 


8. Την με αριθμ. του πρακτικού 20ου της 4.9.1997 σύμ¬ 
φωνη γνώμη του Σ.ΧΟΠ, αποφασίζουμε: 

Χαρακτηρίζουμε το δρόμο που ενώνει τον οικισμό Φοι¬ 
νικιά με τον οικισμό Δρακουλιάρη του Δήμου Ηρακλείου, 
-πογ αυτός φαίνεται στο συνημμένο φύλλο χάρτου κλ. 

1:5.ϋ00 με τα στοιχεία Α ( Β ως Δημοτικό επειδή είναι ο κυ- 
:»πς που ενώνει τον οικισμό Φοινικιά με τον οικισμό 
Δρακουλιάρη. 

ί ια τα γήπεδσ που έχουν πρόσωπο στο δρόμο αυτό 
,οχύουν οι διατάξεις της παρ. 2 Β του άρθρου 1 του οπό 
24-5/31.5.85 Π.Δ/τος «Τροποποίηση όρων και περιορι¬ 
σμών δόμησης γηπέδων έξω από τα ρυμοτομικά σχέδια 
πόλεων και οικισμών (ΦΕΚ 270/τ.Δή 

Κάλυψη δαπάνης: 

Από τις διατάξεις της παρούσας δεν προκύπτει δαπάνη 
σε βάρος του κρατικού προϋπολογισμού ούτε σε βάρος 
του προϋπολογισμού του οικείου ΟΤΑ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 13 Οκτωβρίου 1997 

Ο Νομάρχης 
Σ. ΑΓΓΕΛΙΔΑΚΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ} 


ΑΝΑΚΟΙΝΩΣΕΙΣ 

(4) 

Καθορισμός τιμής μονάδας αποζημίωσης εκτάσεως που 
απαλλοτριώθηκαν λόγω προσκύρωσης στο Δήμο Αμα¬ 
ρουσίου. 

Δυνάμει της υπ’ αριθμ. 5571/1996 απόφασης Εφε- 
τείου Αθηνών, η οποία δέχθηκε εν μέρει την έφεση της 
εκκαλούσας Αικατερίνης χήρας Γεωργ. Κωλλέτη κατά της 
υπ' αριθμ. 9228/1995 απόφασης του Πολυμ. Πρωτοδι¬ 
κείου Αθηνών και του Αθανασίου Βασ. Σαμαρά: 

1) Τελεσίδικος καθορίστηκε ως τιμή μονάδας αποζημί¬ 
ωσης των εκτάσεων που απαλλοτριώθηκαν αναγκαστικά 
λόγω προσκύρωσης σε εφαρμογή του ρυμοτομικού σχε¬ 
δίου του Δήμου Αμαρουσίου, εγκριθέντος με το από 
3.9.36 Β.Δ., όπως αυτές εμφαίνονται στο από 24.5.1985 
τοπογραφικό διάγραμμα του πολ. υπομηχανικού Δ. Παπα¬ 
κωνσταντίνου που συνοδεύει την με αριθμ. 13/1985 
πράξη τακτοποίησης οικοπέδων της Υπηρεσίας Πολεοδο¬ 
μίας Αμαρουσίου α) για την έκταση εμφαινομένη υπό τα 
στοιχεία 4-5-6-7-8-9-10-11-12-13-4 (της οποίας δι¬ 
καιούχος φέρεται η εκκαλούσα) το ποσό των 27.000 δρχ. 
ανά μ 2 και β) για την έκταση με τα στοιχεία 1-2-3-4-1 (της 
οποίας δικαιούχος είναι ο εφεσίβλητος) στο ποσό των 
20.000 δρχ. ανά μ 2 . 

2) Καταδίκασε τον εφεσήβλητο στα δικαστικά έξοδα 
της εκκαλούσας εκ δρχ. 502.765 δρχ. και την εκαλλούσα 
στα δικαστικά έξοδα του εφεσίβλητου εκ δρχ. 335.910. 
(Αριθμ. διπλ. είσπρ. ΔΟΥ Γ Αθηνών 
1290078/20.10.97). 

Αθήνα, 16 Οκτωβρίου 1997 

Ο ουντάξας Δικηγόρος 
ΣΠΥΡΟΣ Β. ΠΑΠΑΜΙΧΑΛΗΣ 


Αριθ. 18189 (5) 

Παρακατάθεσης αποζημίωσης για την απαλλοτρίωση εδα¬ 
φικών και κτιριακών τμημάτων λόγω ρυμοτομίας στην 

Κομοτηνή. 

Ο ΔΗΜΑΡΧΟΣ ΚΟΜΟΤΗΝΗΣ 
Έχοντας υπόψη: 

1. Τις διατάξεις του από 17.7.1923 Ν.Δ/τος «περί σχε¬ 
δίων πόλεων κ.λπ.) όπως συμπληρώθηκε και τροποποιή¬ 
θηκε. 

2. Τα Ν.Δ. 797/1971 «περί κωδικοποιήσεως των περί 
αναγκαστικών απαλλοτριώσεων διατάξεων». 

3. Το από 22.9.1933 Δ/γμα «περί εγκρίσεως σχεδίου 
ρυμοτομίας της πόλεως Κομοτηνής» όπως τροποποιή¬ 
θηκε μεταγενέστερα. 

4. Την αρ. 6/77 πράξη όπως συντάχθηκε από τη Δ/νση 
Τεχνικών Υπηρεσιών Ν. Ροδόπης και νόμιμα κυρώθηκε με 
την αρ. 4015/77 απόφαση ίου Νομάρχη Ροδόπης. 

5. Την αρ. 298/96 απόφαση του Μονομελούς Πρωτοδι¬ 
κείου Ροδόπης, ανακοινώνουμε: 

Προς γνώση των κεκτημένων ή αξιούντων δικαιώματα 
κυριότητας για τα απαλλοτριωθέντα εδαφικά και κτιριακά 
τμήματα λόγω ρυμοτομίας για την οριστική και σύμφωνο 
με το ισχύον σχέδιο πόλης Κομοτηνής, εφαρμογή του σχε¬ 
δίου, για τη διάνοιξη τμήματος της οδού Μαρωνείας, όπως 
επίσης και των τυχόν επί τούτων εγγεγραμμένων ενυπό¬ 
θηκων ή κατασχόντων δανειστών ή τρίτων διεκδικητών, 
ότι κατατέθηκε στο γραφείο του Ταμείου Παρακαταθη¬ 
κών και Δανείων στην Κομοτηνή υπέρ της ιδιοκτησίας αρ. 
(5), με φερόμενο ιδιοκτήτη το Ιερό Τέμενος Σερδάρ, το 
ποσό των τεσσάρων εκατομμυρίων επτακοσίων ογδόντα 
οκτώ χιλιάδων εκατό δρχ. (4.788.100), με το υπ’ αριθμ. 
36888/15.10.97 γραμμάτιο σύστασης παρακαταθήκης. 

Κομοτηνή, 16 Οκτωβρίου 1997 
Ο Δήμαρχος 

ΓΕΩΡΓΙΟΣ ΠΑΠΑΔΡΙΕΛΛΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


